
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)  9401 444, факс: (+359 2) 9401 595 




Р Е Ш Е Н И Е
№  РС-312-19-087

Днес, 04.12.2019 година, в град София, Комисията за противодействие на корупцията и за отнемане на незаконно придобитото имущество, в състав:

Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1 от Закона за противодействие на корупцията и за отнемане на незаконно придобитото имущество и е образувано по сигнал с рег. № ЦУ 01/С-312/24.04.2019 г.
Сигналът е против Владислав С. Караилиев – заместник-кмет на Община П.
По същество, твърденията в сигнала са, че на 14.04.2016 г. с Решение № 21 на кмета на Община П. е открита процедура по ЗОП с възложител Община П., с предмет „Избор на изпълнител за извършване на СМР за реконструкция и рехабилитация на мост над река С. при ул.“ **********“ в гр.П.“. С Решение № 21-3 от 18.07.2017 г. за изпълнител на обществената поръчка е определено дружеството „**********“ ООД и е сключен договор между Община П. и дружеството, като цената за изпълнение на договора е в размер на 307 485, 60 лв. без ДДС. Управител на  дружеството  „**********“ ООД е И. Т. Г., който е първи братовчед на заместник-кмета на Община П. – В. К., в чийто ресор са всички дейности свързани със строителството.
Със Заповед № 1409817.06.2016 г. кметът на Община П. е назначил комисия за провеждане на открита процедура по обществената поръчка, като със Заповед № 721803.05.2017 г. съставът на комисията е променен. И при двата състава на комисията председател е началникът на отдел „Строителство и инфраструктура“ към Община П., като двама от останалите членове на комисията са също служители на Общината  в ресора на заместник-кмета по строителството.
Към сигнала са приложени следните доказателства: декларация по чл. 12, т. 2 от ЗПУКИ (отм.) на В. С. К., заявление за достъп до обществена информация с вх. № 18/СЛУ-8651/11.12.2018 г. и отговор с изх.№ 18/СЛУ-8651-6/28.01.2019 г.
От председателя на ПК по „ЗПКОНПИ“ при Общински съвет – П. са изискани и представени следните доказателства: Трудов договор № 536/01.12.2014г., 2 бр. длъжностна характеристика за длъжността заместник-кмет, декларация по чл. 12, т. 2 във вр. с чл. 14 от ЗПРКИ (отм.) от 15.12.2014 г., декларация по чл. 12, т. 1 от ЗПУКИ (отм.) от 15.12.2014 г., 4 бр. декларации по чл. 12, т. 4 от ЗПУКИ (отм.) от 22.12.2014 г., декларация по чл. 12, т. 4 от ЗПУКИ (отм.) от 16.09.2015 г., декларация по чл. 12, т. 4 от ЗПУКИ от 04.05.2016 г., декларация по чл. 12, т. 4 от ЗПУКИ (отм.) от 28.06.2016 г., декларация по чл. 12, т. 4 от ЗПУКИ (отм.) от 08.07.2016 г., декларация по чл. 12, т. 4 от ЗПУКИ от 17.08.2018 г., Решение № 21/14.04.2016 г. на кмета на Община П., свързано с открита процедура по ЗОП с предмет „Избор на изпълнител за извършване на строително-монтажни работи (СМР) за реконструкция и рехабилитация на мост над река С. при ул.“ **********“ в гр.П.“, Заповеди № 1409/17.06.2016 г.  и № 721/03.05.2017 г.на кмета на Община П., Протокол № 4 от 30.06.2017 г. от заседание на Комисия за провеждане на открита процедура за възлагане на обществена поръчка по ЗОП, открита с Решение № 21/13.04.2016 г. на кмета на Община П., Решение № 21-3/18.07.2017 г. за определяне на изпълнител по обществената поръчка, Договор № 13/11.08.2017 г., сключен между Община П. и дружеството „**********“ ООД, Техническо предложение за участие в открита процедура за възлагане на обществена поръчка  с предмет: „Избор на изпълнител за извършване на СМР за реконструкция и рехабилитация на мост над река С. при ул.“ **********“ в гр.П.“ от „**********“ ООД, Ценово предложение от „**********“ ООД, фактура № 0000000056/15.08.2017 г., платежно нареждане с № 6198234, фактура № 0000000068/18.12.2017 г., платежно нареждане с № 6961672 и № 8961687, фактура № 0000000076/10.05.2018 г., платежно нареждане № 8769245 и № 8768311, фактура № 0000000082/09.08.2018 г., платежно нареждане № 2918649, фактура № 0000000083/09.08.2018 г., платежно нареждане № 2917736, дебитно известие № 84/09.08.2018 г., кредитно известие № 85/09.08.2018 г. и удостоверени за родствени връзки на Владислав С. Караилиев.
Служебно е направена справка в Търговски регистър.

След като обсъди събраните в хода на административното производство доказателства, комисията установи следното от фактическа страна:

Сигналът е подаден  от лице с посочени имена, ЕГН, адрес, телефон и е подписан.
По силата на трудов договор № 536/01.12.2014 г., сключен между кмета на Община П. и Владислав С. Караилиев, последният заема длъжността заместник-кмет в Община П., считано от 01.12.2014 г. 
На 17.08.2017 г. Караилиев е подал декларация по чл. 12, т. 4 от ЗПУКИ (отм.), с която е декларирал частен интерес за обществена поръчка с предмет: „Избор на изпълнител за извършване на СМР за реконструкция и рехабилитация на мост над река Струма, при ул.“Струма“ гр.П.“, с изпълнител „**********“ ООД с управител И. Т. Г..
От направената справка за съпруга  и родствени връзки за роднини по права линия, по съребрена линия – до четвърта степен, включително и по сватовство – до втора степен, включително за Владислав С. Караилиев, се установи, че И. Т. Г. с ЕГН ********** е първи братовчед на Владислав С. Караилиев с ЕГН **********.
От извършената справка в Търговски регистър е установено, че дружеството „**********“ ООД с ЕИК ********** е с управител И. Т. Г. и съдружници И. Т. Г. и С. К. Г..
Видно от длъжностната характеристика с дата 15.01.2015г. за длъжността заместник-кмет „Строителство и устройство на територията“, основната цел на длъжността е да подпомага кмета на общината, като ръководи пряко провеждането на общинската политика и стратегия по решаване на проблемите по устройство на територията, изграждането на естетически и архитектурно-художествен облик на жизнената среда на територията на Общината, екологията и опазването на околната среда. Основни преки задължения на длъжността са да ръководи, организира, координира и контролира дейността на Дирекция „Инвестиционно проектиране и устройство на територията“ и Дирекция „Строителство, инфраструктура и екология“; организира съхраняването на документацията; взема самостоятелни управленски решения по въпроси от неговата компетентност; оценява трудовото изпълнение на Главния архитект, Главния инженер и началник отделите в Дирекциите; спазва системата за управление на качеството в Община Перник и всички вътрешни инструкции и наредби.
С Решение № 21 от 14.04.2016 г. на кмета на Община П. е открита процедура за възлагане на обществена поръчка, с предмет: „Извършване на СМР за реконструкция и рехабилитация на  мост над река С., при ул.“ **********“ гр.П.“, с уникален номер в Регистъра на обществените поръчки **********.
Със Заповед № 1409/17.06.2016 г. на кмета на Община П. – В. Ц., на основание чл. 44 от ЗМСМА, § 18 от ПЗР на Закона за обществените поръчки (ЗОП), във връзка с чл. 34, ал. 1 и ал. 6 от ЗОП (отм.), във връзка с Решение № 21 от 14.04.2016 г. на кмета на Община П. за откриване на процедура за възлагане на обществена поръчка, с предмет: „Извършване на СМР за реконструкция и рехабилитация на  мост над река С., при ул.“ **********“ гр.П.“, с уникален номер в Регистъра на обществените поръчки **********е определена комисия, със задача – разглеждане, оценка и класиране на подадените оферти за участие в процедурата в състав: Председател - инж. С. Г., Началник „Строителство и инфраструктура“ и членове: А. С. – външен експерт, инж. Л. П., главен експерт Дирекция „Строителство, инфраструктура и екология“, арх. Д. Г. – младши експерт, „Строителство и инвестиции“, Д. Е. – старши юрисконсулт и резервни членове: Б. А. – главен инженер, директор дирекция „Строителство, инвестиции и екология“ и Е. Й. – старши юрисконсулт в отдел „Правно обслужване и обществени поръчки“ към Община П..
Със Заповед № 721/03.05.2017 г. на кмета на Община П. – В. Ц., на основание чл. 44 от ЗМСМА, § 18 от ПЗР на Закона за обществените поръчки (ЗОП), във връзка с чл. 34, ал. 1 и ал. 6 от ЗОП (отм.), във връзка с Решение № 21 от 14.04.2016 г. на кмета на Община П. за откриване на процедура за възлагане на обществена поръчка, с предмет: „Извършване на СМР за реконструкция и рехабилитация на  мост над река С., при ул.“ **********“ гр.П.“, с уникален номер в Регистъра на обществените поръчки **********, с цел изпълнение на Решение № 295/23.03.2017 г. на КЗК е назначена комисия със задача – разглеждане, оценка и класиране на подадените оферти за участие в процедурата в състав: Председател - инж. С. Г., Началник „Строителство и инфраструктура“ и членове: А. С. – външен експерт, инж. Л. П., главен експерт Дирекция „Строителство, инфраструктура и екология“, арх. Д. Г. – младши експерт, „Строителство и инвестиции“, Е. С. – старши юрисконсулт, отдел „Обществени поръчки“ и резервни членове: Б. А. – главен инженер, директор дирекция „Строителство, инвестиции и екология“ и Р. Н. - старши юрисконсулт, отдел „Обществени поръчки“ към Община П..
С Протокол № 4 от 30.06.2017 г. Комисията назначена със Заповед № 721/03.05.2017 г. на кмета на Община П. е класирала на първо място офертата на дружеството „**********“ ООД и е предложила на кмета на Община П. същото за изпълнител на обществената поръчка. В конкурсната процедура са участвали следните дружества: „**********“ ЕООД, „**********“ ООД, „**********“ ЕООД, „**********“ ЕООД, „**********“ АД и „**********“ ЕООД.
С Решение № 21-3/18.07.2017 г. на кмета на Община П. за класиране на участниците и избор на изпълнител в обществена поръчка с предмет: „Извършване на СМР за реконструкция и рехабилитация на  мост над река С., при ул.“ **********“ гр.П.“, с уникален номер в Регистъра на обществените поръчки **********е определено дружеството „**********“ ООД.
С Договор № BG16RFOP001-1.018-0002-C01-S-13/11.08.2017 г., сключен между Община П., наричана Възложител, представлявана от В. Ц. - кмет на Община П., М. Б. – главен счетоводител на Община П. и „**********“ ООД с ЕИК **********, представлявано от И. Т. Г., в качеството му на управител, наричан Изпълнител, Възложителят възлага, а Изпълнителят приема да извърши срещу заплащане на възнаграждение поръчка с предмет: „Избор на изпълнител за извършване на СМР за реконструкция и рехабилитация на  мост над река С., при ул.“ **********“ гр.П.“, с цена от 368 982.72 (триста шестдесет и осем хиляди деветстотин осемдесет и два лева и седемдесет и две стотинки) лв.
„**********“ ООД е издал на Община П. фактура № 0000000056/15.08.2017 г. на стойност 730796.54 лв. (данъчна основа – 610497.12 лв.) за авансово плащане – 20 %, съгласно Договор № BG16RFOP001-1.018-0002-C01-S-13/11.08.2017 г., като сумата е заплатена с платежно нареждане с № 6198234.
„**********“ ООД е издал на Община П. фактура № 0000000068/18.12.2017 г. на стойност 970647.10 лв. (данъчна основа – 810372.58 лв.) за първо междинно плащане, съгласно Договор № BG16RFOP001-1.018-0002-C01-S-13/11.08.2017 г., като сумата е заплатена с платежни нареждания с № 6961672 и № 8961687.
„**********“ ООД е издал на Община П. фактура № 0000000076/10.05.2018 г. на стойност 1050148.12 лв. (данъчна основа – 870623.43 лв.) за второ междинно плащане, съгласно Договор № BG16RFOP001-1.018-0002-C01-S-13/11.08.2017 г., като сумата е заплатена с платежни нареждания с № 8769245 и № 8768311.
„**********“ ООД е издал на Община П. фактура № 0000000082/09.08.2018 г. на стойност 740748.51 лв. (данъчна основа – 620288.76 лв.) за окончателно плащане 100%, съгласно Договор № BG16RFOP001-1.018-0002-C01-S-13/11.08.2017 г., като сумата е заплатена с платежни нареждания с № 8769245 и № 8768311.
„**********“ ООД е издал на Община П. фактура № 0000000083/09.08.2018 г. на стойност 160845.28 лв. (данъчна основа – 14 037.73 лв.) за окончателно плащане 100%, съгласно Договор № BG16RFOP001-1.018-0002-C01-S-13/11.08.2017 г., като сумата е заплатена с платежно нареждане № 2917736.

Въз основа на така изяснената фактическа обстановка, комисията установи следното от правна страна:

Сигналът е подаден от лице, идентифицирано по реда на чл. 48, ал. 1 от ЗПКОНПИ.
За да е осъществен конфликт на интереси по смисъла на чл.2 от ЗПУКИ (отм.)  и чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.2 от ЗПУКИ (отм.), респективно в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Владислав С. Караилиев, в качеството си на заместник-кмет на Община П. е лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
С оглед горното КПКОНПИ е компетентна да разгледа сигнала.
В хода на производството се установи, че И. Т. Г. – управител и съдружник в дружеството „**********“ ООД, е първи братовчед на В. С. К. и се явява свързано с него лице по смисъла на § 1, т. 1 от ДР на ЗПУКИ (отм.), както и свързано лице, по смисъла на § 1, т.15, б.“а“ 32 от ЗПКОНПИ – роднина по съребрена линия от четвърта степен.
Разпоредбата на чл. 73 ЗПКОНПИ регламентира сроковете, в които следва да се образува административно производство за установяване на конфликт на интереси. Съгласно чл. 73 от ЗПКОНПИ производството за установяване на конфликт на интереси се образува не по-късно от три години от извършване на нарушението.
По отношение на твърденията в сигнала за организирана обществена поръчка, съгласно Решение № 21 от 14.04.2016 г. на кмета на Община П. за откриване на процедура за възлагане на обществена поръчка, с предмет: „Извършване на СМР за реконструкция и рехабилитация на  мост над река С., при ул.“ **********“ гр.П.“, с уникален номер в Регистъра на обществените поръчки **********, Комисията за противодействие на корупцията и за отнемане на незаконно придобитото имущество установи, че към 14.04.2016 г. са изминали повече от 3 години.
	Съгласно разпоредбата на чл.73 от ЗПКОНПИ, производството за установяване на конфликт на интереси се образува не по-късно от 3 години от извършване на нарушението. Дори и да се приеме, че в качеството си на заместник-кмет Владислав Караилиев би могъл да наруши забраните на Глава II от ЗПУКИ (отм.) от 14.04.2016 г. до датата на образуване на производството – 24.04.2019 г. са изтекли повече от 3 години и на това основание, производството по сигнала за посочения период следва да бъде прекратено.
От събраните по преписката доказателства не се установи Владислав Караилиев, в качеството си на заместник-кмет на Община П., с ресор строителство, да е издавал актове и да е извършвал действия, във връзка с обществена поръчка с предмет: „Извършване на СМР за реконструкция и рехабилитация на мост на река С., при ул.“ **********“ гр.П., в периода след 03.05.2017 г. (датата на издаване на Заповед № 721/03.05.2017 г. на кмета на Община П. за определяне на състава на Комисия за разглеждане, оценка и класиране на подадените оферти за участие в конкурсната процедура) до 24.04.2019 г. (датата на образуване на настоящото производство). 
Владислав С. Караилиев е подал декларация по чл. 12, т. 4 от ЗПУКИ (отм.) на 17.08.2018 г., с която е декларирал частен интерес, за обществена поръчка с предмет: „Избор на изпълнител за извършване на СМР за реконструкция и рехабилитация на мост над река С., при ул.“ **********“ гр.П.“, с изпълнител „**********“ ООД, по отношение на  управителя и И. Т. Г..
Предвид изложеното, се налага изводът, че липсват упражнени правомощия по служба от Владислав С. Караилиев в качеството му на заместник-кмет на Община П. и лице, заемащо публична длъжност, респ. лице, заемащо висша публична длъжност, по отношение на „**********“ ООД, с управител И. Т. Г. в периода от 03.05.2017 г. до 24.04.2019 г.,  във връзка с обществена поръчка с предмет: „Избор на изпълнител за извършване на СМР за реконструкция и рехабилитация на мост над река С., при ул.“ **********“ гр.П.“.
Липсата на който и да е елемент от понятието „конфликт на интереси“ обуславя невъзможност за нарушаване на забраните по Глава Осма, Раздел II от ЗПКОНПИ и ЗПУКИ (отм.), които представляват негова проявна форма.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ и  чл. 73 от ЗПКОНПИ

	РЕШИ:

	НЕ УСТАНОВЯВА конфликт на интереси по отношение на Владислав С. Караилиев, ЕГН **********, заместник-кмет на Община П. – лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с провеждането и възлагането на обществена поръчка с предмет: „Избор на изпълнител за извършване на СМР за реконструкция и рехабилитация на мост над река С., при ул.“ **********“ гр.П.“, поради липса на упражнени правомощия по служба.

	ПРЕКРАТЯВА производството по сигнал с № ЦУ 01/С-312/24.04.2019 г. срещу Владислав С. Караилиев, ЕГН ********, в останалата му част. 

Препис от Решението да се изпрати на Окръжна прокуратура П., с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 

	
КОМИСИЯ:

Член:………………………………../Антоанета Цонкова/

Член:…………………………………..../ Пламен Йоцов /

Член:…………………………………..../Силвия Къдрева/




 

 

image1.jpg




